कलेक्टर ने ऋण वसूली में तेजी लाने के दिए निर्देश
टीकमगढ़ | मप्र शासन सहकारिता विभाग के निर्देश पर कलेक्टर ने ऋण वसूली के लिए तेज कार्रवाई करने के निर्देश दिए हैं। जिला सहकारी केन्द्रीय बैंक मर्यादित के मार्गदर्शन में क्रिस योजना के तहत पुराने ऋण की वसूली के लिए कठोर कार्रवाई की जा रही है। जिले के अनुविभागों व तहसीलों के राजस्व अधिकारियों द्वारा यह कार्रवाई की जा रही है। कलेक्टर प्रियंका दास ने बताया कि समितियों के संचालक मंडलों एवं सहायक समिति प्रबंधकों के साथ ही विक्रेताओं द्वारा ऋण वसूली में कोई सहयोग नहीं किया जा रहा है, यह स्थिति आपत्तिजनक है। उन्होंने बताया कि प्राथमिक कृषि साख सहकारी समितियों एवं सहकारी बैंक को आर्थिक रूप से सक्षम बनाने के लिए ऋण वसूली में सहयोग किया जाना जरूरी है। यदि किसी भी स्तर पर ऋण वसूली में रूचि नही लेने संबंधी शिकायत प्राप्त होती है तो ऐसी स्थिति में संचालक मंडल के खिलाफ वैधानिक कार्यवाही एवं संबंधित कर्मचारी को सेवा से पृथक करने की कार्यवाही की जा सकती है।
आवास योजना में भ्रष्टाचार का आरोप : टीकमगढ़ | कांग्रेस के पदाधिकारियों ने प्रधानमंत्री आवास योजना में भ्रष्टाचार का आरोप लगाया है। इस संबंध में कलेक्टर को ज्ञापन भी सौंपा है।
ज्ञापन देने वालों में इसरार मोहम्मद, देवेंद्र भास्कर, लोकेंद्र सिंह आदि शामिल हैं।
hin_Deva hin_Deva hin_Deva hin_Deva